Document ID: 31997D0779

KOMISSION PÄÄTÖS,
tehty 31 päivänä lokakuuta 1997,
kolmansista maista tuotavien tuotteiden ja eläinten eläinlääkärintarkastuksia varten hyväksyttyjen rajatarkastusasemien luettelosta ja komission eläinlääkintäasiantuntijoiden suorittamia tarkastuksia koskevista yksityiskohtaisista säännöistä tehdyn päätöksen 97/778/EY muuttamisesta (ETA:n kannalta merkityksellinen teksti) (97/779/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna neuvoston direktiivillä 96/43/EY (2), ja erityisesti sen 9 artiklan 4 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (3), sellaisena kuin se on viimeksi muutettuna neuvoston direktiivillä 96/43/EY, ja erityisesti sen 6 artiklan 4 kohdan,
sekä katsoo, että
komission päätöksessä 97/778/EY (4) luetellaan kolmansista maista tuotavien tuotteiden ja eläinten eläinlääkärintarkastuksia varten hyväksytyt rajatarkastusasemat,
komission yksiköt ovat Belgian toimivaltaisen viranomaisen pyynnöstä tarkastaneet Charleroin raja-aseman, ja tarkastuksen tulosten perusteella päätöksen 97/778/EY liitettä voidaan muuttaa ja lisätä siihen Charleroin rajatarkastusasema, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Lisätään päätöksessä 97/778/EY olevan liitteen Belgiaa koskevaan osaan seuraava rivi:
TAULUKON PAIKKA
2 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä lokakuuta 1997.

Labels: 17
5
3
6
18